Diari Oficial de la Generalitat Valenciana


Sumari del DOGV 4705, del 04-03-2004 (2004/1767)

ORDE de 26 de gener de 2004, de la Conselleria de Cultura, Educació i Esport, per la qual s'implanten les ensenyances d'Anglés, modalitat a distància, en l'Escola Oficial d'Idiomes de Benidorm.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1767


Data del document
:   26-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Benidorm
    * ensenyament d'idiomes
    * centre d'ensenyament
    * ensenyament públic

ORDE de 26 de gener de 2004, de la Conselleria de Cultura, Educació i Esport, per la qual s'implanten les ensenyances d'Anglés, modalitat a distància, en l'Escola Oficial d'Idiomes de Benidorm. [2004/X1767]
  
L'Escola Oficial d'Idiomes de Benidorm, creada per mitjà del Decret 47/2003, va iniciar la seua activitat docent el curs escolar 2002/2003, impartint les ensenyances de Francés, Alemany, Espanyol per a Estrangers i Anglés.
  
El Servici de Planificació Educativa de la Direcció General d'Ensenyament ha efectuat proposta perquè el centre oferisca, a més, les ensenyances d'Anglés en la modalitat a distància.
  
L'article 50, 6) de la Llei Orgànica 1/1990, de 3 d'octubre, d'Ordenació General del Sistema Educatiu i l'article 50, 3) de la Llei Orgànica 10/2002, de 23 de desembre, de Qualitat de l'Educació, establixen l'obligació d'articular l'oferta d'ensenyança dels idiomes a distància, modalitat d'ensenyança que s'ha revelat com l'instrument més adequat tant per a garantir el dret a l'educació dels qui no puguen assistir-hi de manera regular a un centre docent com per a fer efectiu el principi de facilitar a les persones adultes la seua incorporació a les distintes ensenyances. El Reial Decret 967/1988, de 2 de setembre (BOE de 10.09.88), regula les ensenyances corresponents al primer nivell de les ensenyances especialitzades d'idiomes.
  
En virtut d'això, i fent ús de les competències que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
S'implanten en l'Escola Oficial d'Idiomes de Benidorm, codi 69131540, el primer nivell de les ensenyances especialitzades d'Anglés, 718897390, en la modalitat a distància per a persones adultes (That's English!)
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
Esta disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 2003/2004
  
València, 26 de gener de 2004.
  
El conseller de Cultura, Educació i Esport,
  
ESTEBAN GONZÁLEZ PONS